Faḍma tcud ɣer yiwet n tejra, iɛedda yefsi-as, yewwi-tt yid-s saxxam, yiwet n teswiɛt iwala taɛebbuṭ n Faḍma tcuf yarna teqreḥ-itt, teḥka-as ayen yeḍran yid-s, dɣa ifaq s lehlak-is, iduwa-tt urgaz-nni, yesseɣli-as-d izerman-nni yellan di tɛebbuṭ-is, yerna ibbed ɣer-s almi teḥla, syin yesnefk-itt d tameṭṭut-is n leḥlal. Yezzi-d fell-asen useggas yerna ɣur-sen uqcic, tsemma-as Bu Yedmimen.